Държавен вестник, бр. 107, 2003 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  107
(3) Начинът за определяне на количеството
електрическа енергия, произведена от комбини-
рано производство в зависимост от вида на тех-
нологичния цикъл, изискванията към техничес-
ките средства за измерване и регистриране на
електрическата енергия от комбинирано произ-
водство, се определят с наредба на министъра на
енергетиката и енергийните ресурси.
Чл. 163. (1) Задължителното изкупуване по
чл. 162 на електроенергията по преференциал-
ни цени се прилага до създаване на система за
издаване и търговия със зелени сертификати.
(2) Министърът на енергетиката и енергий-
ните ресурси определя минимални количества
електрическа енергия, произведена от високое-
фективно комбинирано производство за всеки
производител, като процент от общото годишно
производство на електрическа енергия на всеки
производител по години за срок от 10 години,
считано от датата на въвеждане на системата за
издаване и търговия със зелени сертификати.
(3) Задължението на всеки производител по
ал. 2 се смята за изпълнено при представяне от
производителя на комисията на зелен(и) сер-
тификат(и) за количеството електрическа енер-
гия от високоефективно комбинирано произ-
водство, съставляващо неговото задължение,
които са:
1. издаден(и) на производителя; и/или
2. купен(и) от друг производител на елект-
рическа енергия, като сделката за покупко-про-
дажба се счита за действителна при условие, че
е вписана в регистъра по чл. 25, ал. 1, т. 4.
(4) Условията и редът за издаване и търго-
вия със зелени сертификати се уреждат в наред-
бата по чл. 161, ал. 4.
Г л а в а  д в а н а д е с е т а
ГАЗОСНАБДЯВАНЕ
Раздел I
Общи положения
Чл. 164. Газоснабдяването е съвкупност от
дейностите по пренос, транзитен пренос, съхра-
нение, разпределение и доставка на природен газ
за осигуряване на нуждите на потребителите.
Чл. 165. Обектите и съоръженията за извър-
шване на дейностите по пренос, съхранение и
разпределение на природен газ на територията
на страната, които са свързани помежду си,
функционират в единна газотранспортна сис-
тема с общ режим на работа.
Раздел II
Пренос, транзитен пренос, съхранение
и разпределение на природен газ
Чл. 166. Преносът на природен газ и експло-
атацията на газопреносна мрежа се извършват
от преносното предприятие, получило лицен-
зия по чл. 39, ал. 1, т. 2.
Чл. 167. (1) Транзитен пренос на природен
газ през територията на страната за други стра-
ни се извършва от преносното предприятие.
(2) Транзитен пренос може да се извършва и
от лице, което е получило лицензия по чл. 39,
ал. 1, т. 9.
Чл. 168. Съхранението на природен газ и
експлоатацията на съоръженията за съхране-
ние се осъществяват от лице, получило лицен-
зия по чл. 39, ал. 1, т. 4.
Чл. 169. Разпределението на природен
газ и експлоатацията на разпределителните
мрежи се осъществяват от разпределителни
предприятия, получили лицензия по чл. 39,
ал. 1, т. 3.
Чл. 170. Преносното предприятие осигурява:
1. единното управление и надеждното функ-
циониране на газопреносната мрежа;
2. преноса на природен газ по газопреносна-
та мрежа и отчитането му;
3. поддържането на обектите и съоръжени-
ята на газопреносната мрежа в съответствие с
техническите изисквания и с изискванията за
безопасност при работа;
4. развитие на газопреносната мрежа в съот-
ветствие с дългосрочните прогнози и планове
за развитие на газоснабдяването и извън тях,
когато е икономически обосновано;
5. поддържането и развитието на спомага-
телните мрежи.
Чл. 171. Разпределителното предприятие
осигурява:
1. управлението и надеждното функциони-
ране на разпределителната мрежа;
2. разпределението на природен газ по раз-
пределителната мрежа и отчитането му;
3. поддържането на обектите и съоръжени-
ята от разпределителната мрежа в съответст-
вие с техническите изисквания;
4. развитието на разпределителната мрежа
в съответствие с прогнозите за потребление на
природен газ, приети от комисията, и извън тях,
когато е икономически обосновано;
5. поддържането и развитието на спомага-
телните съоръжения и мрежи за разпределение
на природен газ.
Чл. 172. (1) Преносното и разпределителни-
те предприятия са длъжни да предоставят дос-
тъп при условията на равнопоставеност до пре-
носната си и/или разпределителните си мрежи
на лицата, отговарящи на условията, определе-
ни в правила, приети от комисията.
(2) Преносното, съответно разпределителни-
те предприятия могат да откажат достъп пора-
ди липса на капацитет или в случай, че предос-
тавянето на достъп би довело до нарушаване на
техническите условия и сигурност на мрежите
или би попречило на предприятията да изпъл-
нят задълженията си за обществени услуги, или
ако предоставянето на достъп би причинило
сериозни икономически и финансови труднос-
ти на преносното предприятие, съответно на
разпределителното предприятие, вследствие
сключени договори за доставка с клауза “взе-
май или плащай”.